সুপ্রিম কোর্টের সম্মুখ থেকে গ্রিক নারীর বিতর্কিত মূর্তি সরিয়ে পিছনে বসানো হয়েছে। মূর্তি সরানোর আগে প্রধানমন্ত্রীর বক্তব্য ‘ওখানে বসানো আমারও পছন্দ নয়’ এবং প্রধান বিচারপতি এস কে সিনহার সুপ্রিম কোর্টের সিনিয়র আইনজীবীদের সঙ্গে বৈঠক করে সিদ্ধান্ত গ্রহণের খবর সবার জানা। কিন্তু মূর্তির কারিগর মৃনাল হক দেশবাসীর সামনে চাতুর্যপূর্ণ আচরণ রহস্যজনক। আইনমন্ত্রী আনিসুল হক বলেছেন, মূর্তি সরিয়ে ইসলাম ধর্মসহ সব ধর্মের মানুষের প্রতি সম্মান জানানো হয়েছে। ওবায়দুল কাদের বলেছেন, মূর্তি সরানোর সিদ্ধান্ত হাইকোট কর্তৃপক্ষ্যের। বিএনপির নেতা ব্যারিষ্টার মওদুদ আহমদও একই মন্তব্য করেছেন। বিতর্কিত মূর্তিটি সরানোর পর দেশের আলেম সমাজ প্রধানমন্ত্রী ও প্রধান বিচারপতিকে অভিনন্দন জানিয়েছেন। তাঁদের অভিনন্দন জানিয়ে মিছিল করা হয়েছে। তবে পরবর্তীতে অ্যানেক্স বিল্ডিংপের সামনে বসানোয় বিক্ষুব্ধ হয়েছেন। কিন্তু কিছু ব্যাক্তি গ্রিক নারী মূর্তি সরানোর প্রতিবাদ করছেন। ওই মূর্তির ভিতরেই যেন দেশের শান্তি-শৃংখলা-সৌহাদ্য-সম্পৃীতি-১৬ কোটি মানুষের আশা-আখাঙ্কা বিরাজমান। তাদের কেউ কেউ আবার মূর্তি সরানোকে ‘মুক্তিযুদ্ধের চেতনার ওপর আঘাত’ প্রচার করেন। প্রশ্ন হলো মুক্তিযুদ্ধের চেতনা কি সুপ্রিম কোর্টের সম্মুখে গ্রিক দেবীর বিতর্কিত মূর্তির মধ্যে নিহীত? ’৭১ সালের মুক্তিযুদ্ধের চেতনা ছিল সমতা, মানবিক মর্যাদা ও সামাজিক ন্যায় বিচার নিশ্চিত করা। এই তিনটি চেতনার কোনটি প্রতিষ্ঠায় গ্রিক মূর্তি প্রেমী এই লোকগুলো ভূমিকা আছে? এদের কাজই কী দেশে শুধু বিরোধ-বিশৃংখলা সৃষ্টি করা; দেশের মানুষের মধ্যে বিভাজন সৃষ্টি করে একে অন্যের পিছনে লেলিয়ে দেয়া? মুক্তিযুদ্ধের চেতনার ধোঁয়া তুলে সমাজের পরতে পরতে হিংসা বিদ্বেষ ছড়ানোই কী এদের চেতনা-নীতি? ৯২ ভাগ মুসলমানের দেশে এরা শতকরা কত জন মানুষের চিন্তা-চেতনা ও মতামত লালন করেন? এদের সঙ্গে কী গ্রাম বাংলার খেটে খাওয়া কৃষক-শ্রমিক-মেহনতি মানুষের কোনো সম্পর্ক রয়েছে? এদের মুখে কী কখনো মা-মাটি-মানুষের কথা শোনা গেছে? হাওরে যে বন্যা হলো এদের ক’জন দুর্গতদের সেবায় সেখানে ছুটে গিয়েছিল? আর গ্রিক মূর্তির কারিগর মৃণাল হকের চাতুর্যের হেতু কী? সুপ্রিম কোট কর্তৃপক্ষ মৃনাল হককে আগেই জানিয়েছিল মূর্তিটি সুপ্রিম কোটের সম্মুখ থেকে তুলে পিছনে অ্যানেক্স বিল্ডিয়ের সম্মুখে বসানো হবে। এটা জানার পরও তিনি দেশবাসীকে মিথ্যা তথ্য দিয়ে এতো নাটক করলেন কেন? সংস্কৃতিসেবী সিন্ডিকেটকে উষ্কে দিলেন কেন? আর চারু শিল্পবোদ্ধাদের মতামত না নিয়ে ওই বিতর্কিত মূর্তি কী সুপ্রিম কোটের সামনে বসালেন কেন? ওই মূর্তি কী সুপ্রিম কোর্টের সৌন্দর্যহানি করেনি? ঢাকা বিশ্ববিদ্যালয়ের চারুকলার ডীন চারুশিল্পী নেছার হোসেন বলেছেন, অপরিকল্পিত ভাবে নির্মাণ করায় অনেক ভাষ্কর্য ঢাকা শহরের সৌন্দর্য নষ্ট করছে; সেগুলো সরিয়ে ফেলা উচিত। বাংলাদেশ চারুশিল্পী সংসদের সাধারণ সম্পাদক প্রফেসর মনিরুজ্জামান বলেছেন, ঢাকা শহরের সৌন্দর্য বৃদ্ধির জন্য কোথায় কি ধরণের ভাষ্কর্য নির্মাণ করা যায় তা গবেষণা করে সিদ্ধান্ত নেয়া উচিত। মৃনাল হক ঢাকা শহরের যেখানেই ভাষ্কর্য নির্মাণ করেছেন সেটা নিয়েই বিতর্ক হয়। সুপ্রিম কোটের সম্মুখের ভাষ্কর্য সরানো যথার্থই। প্রফেসর সলিমুল্লাহ খান বলেছেন, সুপ্রিম কোট বিল্ডিং একই অন্যন্য ভাষ্কর্য। তার সম্মুখে গ্রিক মূর্তি বসিয়ে সুপ্রিম কোর্টের বিল্ডিং এর সৌন্দর্য নষ্ট করা হয়েছে। ওখানে গ্রিক ভাষ্কর্য বসানো উচিত হয়নি। যারা ওই ভাস্কর্য সরানোর বিরুদ্ধে আন্দোলন করছে তাদের সঙ্গে এদেশের জনগণ থাকবে না।